বিনীত কুলকার্নি
বিনীত অনিল কুলকার্নি (মারাঠি: विनित कुलकर्णी; জন্ম: ৬ অক্টোবর, ১৯৭৯) পুনে এলাকায় জন্মগ্রহণকারী ভারতীয় ক্রিকেট আম্পায়ার। ২০০৯ সালে লিস্ট এ ক্রিকেটে আম্পায়ার হিসেবে অভিষিক্ত হন তিনি। একই বছরে প্রথম-শ্রেণীর ক্রিকেটে আম্পায়ার হিসেবে অভিষেক হয় তার। বর্তমানে তিনি আন্তর্জাতিক ক্রিকেট কাউন্সিলের আম্পায়ার ও রেফারিদের আন্তর্জাতিক তালিকায় অন্যতম সদস্য হিসেবে রয়েছেন। ২০১৩ সাল থেকে এ পর্যন্ত নয়টি একদিনের আন্তর্জাতিকে খেলা পরিচালনা করেছেন। ব্যক্তিগত জীবনে অ্যাডভোকেট অনিল কুলকার্নি ও মিসেস অশ্বিনী কুলকার্নি’র সন্তান তিনি। পুনে বিশ্ববিদ্যালয় থেকে অর্গ্যানিক কেমিস্ট্রি বিষয়ে মাস্টার্স ডিগ্রী লাভ করেন। অনিকেত নামে তার এক ভাই রয়েছে। স্বপ্না নাম্নী এক রমণীকে বিয়ে করেন ও তাদের নিশাদ নামে এক পুত্র সন্তান রয়েছে।